CELEX: 52011PC0265
Language: sk
Date: 2011-05-16
Title: ROZHODNUTIE RADY ktorým sa predlžuje obdobie platnosti rozhodnutia 2010/371/EÚ o ukončení konzultácií s Madagaskarskou republikou podľa článku 96 dohody o partnerstve AKT – EÚ Návrh ROZHODNUTIE RADY ktorým sa predlžuje obdobie platnosti rozhodnutia 2010/371/EÚ o ukončení konzultácií s Madagaskarskou republikou podľa článku 96 dohody o partnerstve AKT – EÚ

|

52011PC0265

/* KOM/2011/0265 v konečnom znení - NLE 2011/0114*/  ROZHODNUTIE RADY ktorým sa predlžuje obdobie platnosti rozhodnutia 2010/371/EÚ o ukončení konzultácií s Madagaskarskou republikou podľa článku 96 dohody o partnerstve AKT – EÚ Návrh ROZHODNUTIE RADY ktorým sa predlžuje obdobie platnosti rozhodnutia 2010/371/EÚ o ukončení konzultácií s Madagaskarskou republikou podľa článku 96 dohody o partnerstve AKT – EÚ  

	DÔVODOVÁ SPRÁVAPo ukončení konzultácií podľa článku 96 dohody o partnerstve AKT–ES Rada Európskej únie 7. júna 2010 rozhodla o prijatí „primeraných opatrení“[1] voči Madagaskarskej republike. Platnosť tohto rozhodnutia, ktoré bolo prijaté na 12 mesiacov, končí 6. júna 2011.Primerané opatrenia zavedené na základe rozhodnutia 2010/371/EÚ konkrétne zahŕňajú pozastavenie rozpočtovej podpory a vykonávania národného orientačného programu v rámci 10. ERF, ako aj pozastavenie činností a platieb v rámci 9. ERF, do ktorých je zapojená priamo vláda a jej agentúry. Dôsledkom týchto opatrení bolo aj prevzatie funkcie národného schvaľovacieho úradníka ERF. Tieto opatrenia však nemajú vplyv na humanitárne operácie ani na niektoré projekty, z ktorých bude mať priamy prospech obyvateľstvo.Od prijatia tohto rozhodnutia došlo k zintenzívneniu vnútropolitického dialógu na Madagaskare a k obnoveniu sprostredkovateľskej úlohy SADC. Zároveň bol predložený plán konsenzuálneho a neutrálneho procesu prechodu Madagaskaru z krízovej situácie k slobodným a dôveryhodným voľbám, ktoré by tejto krajine následne umožnili opätovne nastoliť ústavný poriadok. Tento plán 9. marca 2011 parafovala dočasná vláda a všetky ostatné politické strany, ktoré sa zúčastnili rokovaní, s výnimkou frakcií okolo bývalých prezidentov Ratsiraka, Zafyho a Ravalomanana.Na svojom samite v Liningstone 31. marca 2011 vzala Troika SADC na vedomie vypracovanie tohto plánu, pričom sa zaviazala upevniť a zachovať dosiahnuté výsledky. Obsah tohto plánu však neschválila, ale v záujme podrobnej diskusie v tejto veci navrhla zvolanie mimoriadneho samitu SADC.Schválenie plánu zo strany SADC by mohlo viesť aj k jeho schváleniu zo strany Africkej únie a následne aj zo strany medzinárodného spoločenstva vrátane Európskej únie.Keďže k tomuto schváleniu, a teda ani k výraznému pokroku pri konsenzuálnom procese prechodu k opätovnému nastoleniu ústavnému poriadku, zatiaľ nedošlo, bolo by vhodné predĺžiť obdobie platnosti rozhodnutia o 12 mesiacov, pričom by nebolo dotknuté jeho pravidelné preskúmavanie počas tohto obdobia.S cieľom podnietiť madagaskarských partnerov k zintenzívneniu úsilia pri hľadaní vzájomnej dohody EÚ navrhuje adresovať madagaskarským orgánom ďalší list, ktorý je pripojený k tomuto oznámeniu, v ktorom EÚ zdôrazní svoju pripravenosť politicky a finančne podporiť konsenzuálny proces prechodu, ktorý by vyplynul z realizácie plánu schváleného zo strany SADC, Africkej únie a medzinárodného spoločenstva. Keďže v rozhodnutí sa navrhuje iba predĺženie platnosti existujúcich primeraných opatrení bez ich podstatnej obsahovej zmeny, nie je potrebné upraviť prílohu k rozhodnutiu 2010/371/EÚ. V tomto momente nie je ani potrebné opätovne otvoriť konzultácie s Madagaskarskou republikou podľa článku 96 dohody o partnerstve AKT – EÚ.2011/0114 (NLE)NávrhROZHODNUTIE RADYktorým sa predlžuje obdobie platnosti rozhodnutia 2010/371/EÚ o ukončení konzultácií s Madagaskarskou republikou podľa článku 96 dohody o partnerstve AKT – EÚRADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000[2] a revidovanú v Luxemburgu 25. júna 2005[3] (ďalej len „dohoda o partnerstve AKT – ES“), a najmä na jej článok 96,so zreteľom na internú dohodu medzi zástupcami vlád členských štátov, ktorí sa stretli na zasadnutí Rady, o opatreniach, ktoré sa majú prijať, a postupoch, ktoré sa majú dodržiavať pri vykonávaní dohody o partnerstve AKT-ES[4], a najmä na jej článok 3,so zreteľom na návrh Európskej komisie,keďže:1.  Došlo k porušeniu hlavných prvkov dohody o partnerstve AKT – EÚ uvedených v článku 9.2.  V súlade s článkom 96 dohody o partnerstve AKT – EÚ sa 6. júla 2009 začali konzultácie s Madagaskarom za prítomnosti zástupcov skupiny afrických, karibských a tichomorských štátov, počas ktorých predstavitelia dočasnej vlády nepredložili uspokojivé návrhy ani záväzky.3.  SADC a všetky politické strany vyvinuli značné sprostredkovateľské úsilie pri hľadaní východiska z politickej krízy, a to predovšetkým prostredníctvom rokovaní o pláne navrhnutom sprostredkovateľmi z radov SADC týkajúcom sa konsenzuálneho procesu prechodu k slobodným a dôveryhodným voľbám, ktoré by umožnili opätovne nastoliť ústavný poriadok.4.  Európska únia však musí po 12 mesiacoch konštatovať, že napriek tomuto úsiliu nebol uvedený plán zatiaľ podpísaný zúčastnenými stranami ani schválený zo strany SADC, Africkej únie a medzinárodného spoločenstva. Z tohto dôvodu nie je v danej chvíli možné uvažovať o konsenzuálnom procese prechodu k ústavnému poriadku, ktorý je základným predpokladom zmeny platných primeraných opatrení.5.  Obdobie platnosti rozhodnutia 2010/371/EÚ končí 6. júna 2011. Vzhľadom na uvedené dôvody by sa toto obdobie malo predĺžiť o jeden rok, a to bez toho, aby bolo dotknuté jeho pravidelné preskúmavanie počas tohto obdobia.PRIJALA TOTO ROZHODNUTIE:Článok 1Rozhodnutie 2010/371/EÚ sa mení a dopĺňa takto:V článku 3 sa druhá veta nahrádza takto: „Toto rozhodnutie zostáva v platnosti do 6. júna 2012, a to bez toho, aby bolo dotknuté jeho pravidelné preskúmavanie počas tohto obdobia.“Článok 2Toto rozhodnutie nadobúda účinnosť dňom jeho prijatia.Článok 3Toto rozhodnutie sa uverejní v Úradnom vestníku Európskej únie .V BruseliZa RadupredsedaPRÍLOHAV BruseliNÁVRH LISTU PREDSEDOVI DOČASNEJ VLÁDYVážený pán predseda,Európska únia pripisuje ustanoveniam článku 9 dohody o partnerstve AKT-ES mimoriadny význam. Kľúčovými prvkami dohody o partnerstve sú dodržiavanie ľudských práv, demokratických zásad a právneho štátu, čo predstavuje aj základ našich vzájomných vzťahov.Európska únia Vás listom zo 16. júna 2010 informovala o svojom rozhodnutí 2010/371/EÚ zo 7. júna 2010 ukončiť konzultácie podľa článku 96 dohody o partnerstve AKT – ES a prijať „primerané opatrenia” v zmysle článku 96 ods. 2 písm. c) tejto dohody.Európska únia si je vedomá skutočnosti, že všetky politické strany vynakladali od tohto dňa maximálne úsilie, aby našli východisko z politickej krízy, ktorá sužuje Vašu krajinu. EÚ s veľkým záujmom sleduje napredovanie v rokovaniach o pláne predloženom sprostredkovateľmi z radov SADC, ktorý sa týka konsenzuálneho a neutrálneho procesu prechodu Madagaskaru z krízovej situácie k slobodným a dôveryhodným voľbám, ktoré by následne umožnili opätovne nastoliť ústavný poriadok.Európska únia však musí po 12 mesiacoch konštatovať, že napriek tomuto úsiliu nebol uvedený plán zatiaľ podpísaný zúčastnenými stranami ani schválený zo strany SADC, Africkej únie a medzinárodného spoločenstva. Z tohto dôvodu nie je v danej chvíli možné uvažovať o konsenzuálnom procese prechodu k ústavnému poriadku, ktorý je základným predpokladom zmeny platných primeraných opatrení.Vzhľadom na uvedené dôvody sa Európska únia rozhodla predĺžiť obdobie platnosti rozhodnutia 2010/371/EÚ do 6. júna 2012.Európska únia by chcela zdôrazniť, že je pripravená politicky a finančne podporiť konsenzuálny proces prechodu, ktorý by vyplynul z realizácie plánu schváleného zo strany SADC, Africkej únie a medzinárodného spoločenstva. Tejto podpore pripisuje mimoriadny význam, keďže jej cieľom je ukončiť dlhotrvajúcu politickú krízu, ktorá čoraz viac ohrozuje ekonomické a sociálne postavenie obyvateľov Madagaskaru.S úctouZa Európsku úniu [1] Ú. v. EÚ L 169, 3.7.2010, s. 13.[2] Ú. v. ES L 317, 15.12.2000, s. 3.[3] Ú. v. EÚ L 287, 28.10.2005, s. 1.[4] Ú. v. ES L 317, 15.12.2000, s. 376.